paragraph_text: U svom esejističkom, književnom i novinarskom radu, prije svega kao dugogodišnji kolumnist dnevnika Corriere della Serra, nikada se nije libio u prvi plan staviti pojedinca i svoju očaranost zbiljom, stvarima koje uistinu postoje te osobama koje su stvarno živjele i žive. Za zbirku Mikrokozmi Magris je 1997. dobio nagradu Strega, najvažnije talijansko literarno priznanje, nagradu Erasmus 2001. godine, dok 2004. pamti po španjolskoj nagradi princa od Asturije.